আসলে, বিশ্বকাপের মধ্যেই মার্কিন সফরে রয়েছে পর্তুগিজ প্রেসিডেন্ট। বুধবার ওয়াশিংটনে প্রেসিডেন্ট ট্রাম্পের সঙ্গে দেখা করেন তিনি। জটিল কূটনৈতিক আলোচনার আগেই উঠে আসে ফুটবল-প্রসঙ্গ। যাকে কিনা মার্কিন মিডিয়া বর্ণনা করছে ‘ক্যাজুয়াল কনভারসেশন’ হিসেবে। সেই ক্যাজুয়াল কনভারসেশনের শুরুতেই প্রেসিডেন্ট সোসা প্রেসিডেন্ট ট্রাম্পকে অনুরোধ করেন বিশ্বকাপ পর্তুগালের সম্ভাবনা নিয়ে বলতে। প্রেসিডেন্ট সোসা বলেন, “শুনলাম আপনি রাশিয়ার প্রেসিডেন্ট পুতিনের সঙ্গে ফুটবল নিয়ে আলোচনা করতে চান, তাঁকে বলবেন পর্তুগালও বিশ্বকাপ খেলছে, আর আমরা এবার বিশ্বকাপ জেতার আশায় আছি”সোসা আরও বলেন, “ভুলে যাবেন না আমাদের কাছে বিশ্বের সেরা ফুটবলারটি রয়েছেন।”